কাইলি জেনার

কাইলি ক্রিস্টেন জেনার (জন্ম আগস্ট ১০, ১৯৯৭) একজন মার্কিন মিডিয়া ব্যক্তিত্ব, সোশ্যালাইট, মডেল, উদ্যোক্তা এবং ব্যবসায়ী মহিলা। তিনি ২০০৭ থেকে ২০২১ পর্যন্ত রিয়েলিটি টেলিভিশন সিরিজ কিপিং আপ উইথ দ্য কারদাশিয়ানস-এ অভিনয় করার জন্য সবার কাছে পরিচিত এবং কসমেটিক কোম্পানি কাইলি কসমেটিকসের প্রতিষ্ঠাতা ও মালিক। তিনি বর্তমানে সর্বাধিক অনুসরণ করা মহিলা এবং ইনস্টাগ্রামে দ্বিতীয় সর্বাধিক অনুসরণীয় ব্যক্তি।

২০১২ সালে ১৪ বছর বয়সে, তিনি তার বোন কেন্ডালের সঙ্গে ব্র্যান্ড PacSun-এর সাথে মিলে  পোশাকের একটি লাইন তৈরী করেন, যেটির নাম দেওয়া হয় "কেন্ডাল এবং কাইলি"। ২০১৫ সালে কাইলি তার নিজস্ব প্রসাধনী ব্র্যান্ড "কাইলি কসমেটিক্স" শুরু করেন।তারা কেন্ডাল এবং কাইলি নামে একটি মোবাইল অ্যাপও প্রকাশ করেছে যা আইটিউনস অ্যাপ স্টোরে  প্রথম স্থান এ অর্জন করে।

২০১৪ এবং ২০১৫ সালে, টাইম  ম্যাগাজিন, সামাজিক গণমাধ্যমে কিশোর-কিশোরীদের মধ্যে তাদের যথেষ্ট প্রভাব থাকার কারণে "২০১৪ সালের সবচেয়ে প্রভাবশালী কিশোর-কিশোরী" তালিকায় জেনার এবং তার বোনদের নামের স্থান দেয়।  ২০১৭ সালে, জেনারকে ফোর্বসের সেলিব্রিটি ১০০ তালিকায় স্থান দেওয়া হয়েছিল, যা তাকে তালিকায় প্রদর্শিত হওয়া সবচেয়ে কম বয়সী ব্যক্তি করে তোলে।২০১৭ সালের হিসেবে, ইন্সটাগ্রাম ১০৪ মিলিয়নেরও বেশি অনুসরণকারী নিয়ে, তিনি ইন্সটাগ্রাম সেরা ১০ জন অনুসরণীয় ব্যক্তিদের মধ্যে একজন।  নভেম্বর ২০১৮ সালে, নিউ ইয়র্ক পোস্ট তাকে ফ্যাশন শিল্পের সবচেয়ে প্রভাবশালী সেলিব্রিটি হিসেবে স্বীকৃতি দেয়।

২০১৯ সালে, ফোর্বস জেনারের মোট সম্পদ US$১ বিলিয়ন অনুমান করেছে এবং ২১ বছর বয়সে তাকে বিশ্বের সর্বকনিষ্ঠ স্ব-নির্মিত বিলিয়নেয়ার বলে অভিহিত করেছে।

প্রাথমিক জীবন 
জেনারের জন্ম হয় মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে। তিনি প্রাক্তন অলিম্পিক ডেক্যাথলিট চ্যাম্পিয়ন ক্যাটলিন জেনারের (তখন ব্রুস জেনার নামে পরিচিত) এবং টেলিভিশন ব্যক্তিত্ব ও ব্যবসায়ী ক্রিস জেনার এর সবচেয়ে কনিষ্ঠ মেয়ে। জেনারের একটি বড় বোন, কেন্ডাল এবং আটজন বড় সৎ-ভাইবোন রয়েছে। তার মায়ের প্রথম সংসারে তার তিনজন সৎ বড় বোন এবং একজন বড় ভাই রয়েছে, তারা হলেন, কোর্টনী, কিম, ক্লোয়ি, এবং রব।জেনারের আরো তিন জন সৎ বড় ভাই ও সৎ বড় বোন রয়েছে, যারা তার বাবার আরেকটি সংসার থেকে এসেছেন, তারা হলেন বার্ট, ব্রেন্ডন, ব্রোডী জেনার ও কাসান্দ্রা মারিনো।

জেনার সিয়েরা কেনিয়ন স্কুল পড়াশোনা করেছিলেন, যেখানে তিনি চেয়ারলিডিং দলের একজন সদস্য ছিলেন। জেনার সেখানের সমাজিকভাবে আয়োজিত  নাটকগুলির পাশাপাশি স্কুলে পড়ার সময়কালে সেখানে আয়োজিত নাটক গুলোতে অভিনয় করেছিলেন বলে জানান।  ২০১২ সালে, জেনার সিদ্ধান্ত নেন যে গৃহশিক্ষাই সবচেয়ে সেরা বিকল্প হবে এবং তিনি নিজেকে গৃহশিক্ষা কর্মসূচীর মধ্যে নথিভূক্ত করে নেন, ২০১৫ সালের জুলাই মাসে, তিনি যুক্তরাষ্ট্রের ক্যালিফোর্নিয়া রাজ্যের ওজাই শহরের লরেন স্প্রিংস স্কুল থেকে হাই স্কুল সনন্দে স্নাতক পান।

ব্যক্তিগত জীবন 

জেনার বর্তমানে জনপ্রিয় মার্কিন র‍্যাপার ট্রেভিস স্কট-এর সাথে সম্পর্কে আবদ্ধ, যার সাথে তার একটি কন্যাসন্তান ও একটি পুত্রসন্তান রয়েছে, যাদের নাম স্টোর্মি ওয়েবস্টার (জন্ম ফেব্রুয়ারি ১, ২০১৮) ও উলফ ওয়েবস্টার।  পূর্বে, ২০১৪ থেকে ২০১৭ সালের মধ্যে জেনারের আরেক জনপ্রিয় মার্কিন র‍্যাপার  টাইগা-এর সাথে সম্পর্কে আবদ্ধ ছিলেন।

চলচ্চিত্র সমূহ

ছোট পর্দায়

গানের ভিডিও সমূহ

অ্যাওয়ার্ড এবং মনোনয়ন সমূহ

মন্তব্য

তথ্যসূত্র

বহিঃসংযোগ 

১৯৯৭-এ জন্ম
জীবিত ব্যক্তি
জার্মান বংশোদ্ভূত মার্কিন ব্যক্তি
ওলন্দাজ বংশোদ্ভূত মার্কিন ব্যক্তি
ওয়েলশ বংশোদ্ভূত মার্কিন ব্যক্তি
আইরিশ বংশোদ্ভূত অস্ট্রেলীয় ব্যক্তি
ইংরেজ বংশোদ্ভূত মার্কিন ব্যক্তি
মার্কিন মডেল
মার্কিন টেলিভিশন অভিনেত্রী
মার্কিন ব্লগার
২১শ শতাব্দীর মার্কিন নারী ব্যবসায়ী
২১শ শতাব্দীর মার্কিন ব্যবসায়ী
মার্কিন নারী বেশভূষাশৈলী নকশাবিদ
মার্কিন বেশভূষাশৈলী নকশাবিদ
মার্কিন শিশু মডেল
মার্কিন ভিডিও গেম অভিনেত্রী
মার্কিন কণ্ঠাভিনেত্রী
মার্কিন নারী প্রধান নির্বাহী
আইরিশ বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
ক্যালিফোর্নিয়ার নারী মডেল
মার্কিন আপাতবাস্তব টেলিভিশন অনুষ্ঠানে অংশগ্রহণকারী